သိပ္ပံနှင့် နည်းပညာ ဝန်ကြီးဌာန

မြန်မာနိုင်ငံရှိ ဝန်ကြီးဌာနများတွင် သိပ္ပံ၊ နည်းပညာ နှင့် ပတ်သက်၍ သိပ္ပံနှင့် နည်းပညာ ဝန်ကြီးဌာနထားရှိသည်။ ၂၀၁၆ ခုနှစ် သမ္မတ ဦးထင်ကျော်လက်ထက်တွင် ဖျက်သိမ်းပြီး ပညာရေးဝန်ကြီးဌာန (သိပ္ပံနှင့် နည်းပညာ) အဖြစ် ပညာရေးဝန်ကြီးဌာနလက်အောက်တွင် ထားရှိခဲ့ကာ ၂၀၂၁ခုနှစ်တွင် ပညာ​ရေးဝန်ကြီးဌာနလက်​အောက်မှ ပြန်ခွဲထုတ်၍ သီးခြားပြန်လည် ဖွဲ့စည်းခဲ့သည်။

သမိုင်းကြောင်း 
နိုင်ငံတော်အတွက် အဆင့်မြင့်သိပ္ပံနှင့် နည်းပညာဆိုင်ရာ ပညာရှင်များ မွေးထုတ်ပေးနိုင်ရန်၊ အမျိုးသားစီးပွားရေး ဖွံ့ဖြိုးတိုးတက်ရေးအတွက် အထောက်အကူပြုနိုင်ရန်နှင့် သုတေသနနှင့် ဖွံ့ဖြိုးရေးလုပ်ငန်းများကို ပိုမိုအောင်မြင်စွာ ဆောင်ရွက်နိုင်ရန် အတွက် သိပ္ပံနှင့် နည်းပညာ ဝန်ကြီးဌာနအား ၁၉၉၆ ခုနှစ်၊ အောက်တိုဘာလ(၂)ရက်နေ့ ရက်စွဲပါ အမိန့်ကြော်ငြာစာအမှတ် (၃၀/၉၆)ဖြင့် ဝန်ကြီးဌာန အသစ်အဖြစ် တိုးချဲ့ဖွဲ့စည်းခဲ့သည်။

ဖွဲ့စည်းပုံ 
သိပ္ပံနှင့် နည်းပညာ ဝန်ကြီးဌာန၏ လက်အောက်ရှိ ဦးစီးဌာနများမှာ
နည်းပညာ၊ သက်မွေးပညာနှင့် လေ့ကျင့်ရေး ဦးစီးဌာန
အဆင့်မြင့်သိပ္ပံနှင့် နည်းပညာ ဦးစီးဌာန
နည်းပညာမြှင့်တင်ရေးနှင့် ပူးပေါင်းဆောင်ရွက်ရေး ဦးစီးဌာန
သုတေသနနှင့် တီထွင်ဆန်းသစ်မှု ဦးစီးဌာန
အဏုမြူစွမ်းအင် ဦးစီးဌာန
ဇီဝနည်းပညာသုတေသန ဦးစီးဌာန
လေ့လာဆန်းစစ်အကဲဖြတ်ရေး ဦးစီးဌာန

ဝန်ကြီးဌာနလက်​အောက်တွင် နည်းပညာတက္ကသိုလ် (၃၃)ခု၊ ကွန်ပျူတာတက္ကသိုလ် (၂၇)ခု၊ အစိုးရနည်းပညာ​ကောလိပ် (၇)ခု၊ အစိုးရစက်မှုလက်မှုသိပ္ပံ (၂၂)ခု၊ အစိုးရနည်းပညာအထက်တန်း​ကျောင်း (၃၅)ခု၊ သက်​မွေးပညာသင်တန်း​ကျောင်း (၉)ခုတို့ တည်ရှိသည်။

ယခင်ဖွဲ့စည်းပုံ
မြန်မာ့သိပ္ပံနှင့် နည်းပညာ သုတေသနဦးစီးဌာန
နည်းပညာ၊_သက်မွေးပညာနှင့်_လေ့ကျင့်ရေး_ဦးစီးဌာန
စက်မှုနှင့် သက်မွေးပညာ ဦးစီးဌာန
အဆင့်မြင့်သိပ္ပံနှင့် နည်းပညာဦးစီးဌာန
အဏုမြူစွမ်းအင် ဦးစီးဌာန
စက်မှုနည်းပညာ မြှင့်တင်ရေးနှင့် ပူးပေါင်းဆောင်ရွက်ရေးဦးစီးဌာန
ဒြပ်ပစ္စည်းသိပ္ပံနှင့် ဒြပ်ပစ္စည်းအင်ဂျင်နီယာ သုတေသနဦးစီးဌာန
နည်းပညာ သုတေသနဦးစီးဌာန
ဇီဝနည်းပညာ သုတေသနဦးစီးဌာန
အမျိုးသားဓာတ်ခွဲခန်း တို့ဖြစ်သည်။

အကြီးအကဲများ

ဝန်ကြီးများစာရင်း (၁၉၉၆ - ၂၀၁၁)

ပြည်ထောင်စုဝန်ကြီးများစာရင်း (၂၀၁၁ - လက်ရှိ)

လုပ်ငန်းစဉ်များ 
သိပ္ပံနှင့် နည်းပညာ ဝန်ကြီးဌာန၏ လုပ်ငန်းစဉ်များအား အောက်ဖော်ပြပါအတိုင်း ကဏ္ဍအလိုက် ဆောင်ရွက်လျက်ရှိသည်။
အဆင့်မြင့်ပညာရေးကဏ္ဍ
စက်မှုနှင့် သက်မွေးပညာရေးကဏ္ဍ
ဥပဒေများ ရေးဆွဲအတည်ပြုရေးကဏ္ဍ
သုတေသနနှင့် ဖွံ့ဖြိုးရေးကဏ္ဍ

ဆက်စပ်ကြည့်ရှုရန်
မြန်မာနိုင်ငံရှိ နည်းပညာတက္ကသိုလ်များ

ကိုးကား 

https://myanmar.gov.mm/my/ministry-of-science-and-technology

ပြင်ပအဆက်အသွယ် 
ဝန်ကြီးဌာန၏ အင်တာနက်စာမျက်နှာ 

မြန်မာနိုင်ငံ၏ ဝန်ကြီးဌာနများ